
<Commission>{FEMM}Kumitat għad-Drittijiet tan-Nisa u għall-Ugwaljanza bejn is-Sessi</Commission>
Il-President

<Date>{07/11/2023}07.11.2023</Date>
Is-Sur David McAllister
President
Kumitat għall-Affarijiet Barranin
BRUSSELL
Suġġett:	<Titre>Opinjoni dwar id-drittijiet tal-bniedem u d-demokrazija fid-dinja u l-politika tal-Unjoni Ewropea dwar il-kwistjoni – rapport annwali 2023</Titre> <DocRef>(2023/2118(INI))</DocRef>
Sur President,
Skont il-proċedura inkwistjoni, il-Kumitat għad-Drittijiet tan-Nisa u l-Ugwaljanza bejn is-Sessi ngħata l-istruzzjoni li jippreżenta opinjoni lill-Kumitat tiegħek. Permezz ta’ proċedura bil-miktub tat-13 ta’ Lulju 2023, il-Kumitat iddeċieda li jibgħat din l-opinjoni fil-forma ta’ ittra.
Il-Kumitat għad-Drittijiet tan-Nisa u l-Ugwaljanza bejn is-Sessi eżamina l-kwistjoni matul il-laqgħa tiegħu tas-7 ta’ Novembru[footnoteRef:1]. Matul dik il-laqgħa, iddeċieda li jistieden lill-Kumitat għall-Affarijiet Legali, bħala l-kumitat responsabbli, biex jinkorpora s-suġġerimenti li ġejjin hawn taħt fil-mozzjoni għal riżoluzzjoni tiegħu. [1:  Dawn li ġejjin kienu preżenti għall-votazzjoni finali: Isabella Adinolfi, Laura Ballarín Cereza, Robert Biedroń, Maria da Graça Carvalho, Rosa Estaràs Ferragut, Seán Kelly, Arba Kokalari, Alice Kuhnke, Radka Maxová, Karen Melchior, Johan Nissinen, Maria Noichl, Sirpa Pietikäinen, Samira Rafaela, Evelyn Regner, Diana Riba i Giner, Sylwia Spurek, Eleni Stavrou, Hilde Vautmans, Angelika Winzig, Elżbieta Katarzyna Łukacijewska
] 

Dejjem tiegħek,
Robert Biedroń



[bookmark: _GoBack]
<PathFdR>AL\1288361MT.docx</PathFdR>		PE<NoPE>754.846</NoPE><Version>v01-00</Version>
MT	Magħquda fid-diversità	MT
PE<NoPE>754.846</NoPE><Version>v01-00</Version>	2/6	<PathFdR>AL\1288361MT.docx</PathFdR>
MT
<PathFdR>AL\1288361MT.docx</PathFdR>	3/6	PE<NoPE>754.846</NoPE><Version>v01-00</Version>
		MT
SUĠĠERIMENTI
[bookmark: restart]1.	Jikkundanna r-rigress kontinwu tad-drittijiet tal-bniedem, inklużi d-drittijiet tan-nisa u l-ugwaljanza bejn il-ġeneri, fejn il-ġurnalisti, l-attivisti u d-difensuri tad-drittijiet tal-bniedem nisa, inklużi d-difensuri tas-saħħa sesswali u riproduttiva u d-drittijiet relatati (SRHR), jinsabu partikolarment mhedda u fil-mira b’mod konsistenti; jiddenunzja l-ksur serju tad-drittijiet tal-bniedem fl-Afganistan mindu t-Talibani ħadu l-kontroll tal-pajjiż, speċjalment il-politika ta’ apartheid tal-ġeneru li tfittex li toppressa d-drittijiet tan-nisa u tal-bniet; jikkundanna lill-Parlament tal-Iran talli għadda leġiżlazzjoni ġdida ħarxa li timponi pieni aktar ħorox fuq in-nisa li jiksru r-regoli tal-ħiġab; itenni l-appoġġ sod tiegħu għall-Moviment Nisa, Ħajja u Libertà fl-Iran; jinnota wkoll li huwa meħtieġ ir-rispett tad-drittijiet tal-bniedem biex demokrazija tiffunzjona; itenni t-talba tiegħu għall-implimentazzjoni sħiħa tal-GAP III u biex l-ugwaljanza bejn il-ġeneri u l-politiki dwar it-tisħiħ tal-pożizzjoni tan-nisa u l-bniet isiru prijorità fir-relazzjonijiet esterni tal-UE, b’mod bilaterali kif ukoll fil-fora multilaterali; jenfasizza li r-rispett għad-drittijiet u l-libertajiet fundamentali jrid ikun parti indispensabbli mill-proċess ta’ adeżjoni mal-UE; jenfasizza li d-drittijiet tal-bniedem, id-demokrazija u l-istat tad-dritt huma interdipendenti u l-valuri tal-UE jridu jiġu rispettati bis-sħiħ mill-Istati Membri kollha tal-UE; jissottolinja l-ħtieġa li l-UE tirrispetta d-drittijiet fundamentali, b’enfasi speċjali fuq id-dimensjoni esterna tagħha, sabiex tkun attur affidabbli fir-relazzjonijiet esterni Ewropej u globali, inkluż għan-nisa u l-persuni LGBTI; f’dan ir-rigward, jenfasizza li l-inizjattivi kontra l-ġeneru, antidemokratiċi u omofobiċi qed jiżdiedu fl-Istati Membri; jisħaq li ż-żoni mingħajr LGBTI introdotti fil-Polonja fl-2019, u l-qtil omofobiku fis-Slovakkja ma għandhom l-ebda post fl-unjoni tagħna u jistieden lill-partiti populisti f’dawk l-Istati Membri rispettivi jirrispettaw id-dinjità tal-individwu permezz tat-tolleranza; jinnota r-rigress dejjem jiżdied fis-saħħa sesswali u riproduttiva u d-drittijiet relatati, li huma drittijiet fundamentali, u jenfasizza li l-attakki fuq l-SRHR huma tattika stabbilita ta’ atturi antidemokratiċi biex ikomplu jnaqqsu d-drittijiet u l-libertajiet fl-Unjoni Ewropea u internazzjonalment;
2.	Jisħaq li n-nisa u l-bniet, inklużi l-persuni LGBTI, huma aktar vulnerabbli fil-kunflitti; jikkundanna l-gwerra mhux provokata u illegali tar-Russja kontra l-Ukrajna u l-konsegwenzi sproporzjonati tagħha għan-nisa u l-bniet; jirrikonoxxi l-kuraġġ tas-suldati nisa u n-nisa Ukreni li jipprovdu appoġġ mhux għall-kumbattiment, li jikkostitwixxu t-tieni linja ta’ difiża fuq il-post; jappella sabiex ir-Russja tinżamm responsabbli għall-ksur kollu tad-drittijiet tal-bniedem kontra n-nisa u l-bniet, inklużi, iżda mhux biss, il-każijiet kollha ta’ vjolenza abbażi tal-ġeneru bħalma huma l-vjolenza sesswali u l-istupru; jitlob li jiġi żgurat li l-vittmi kollha jkollhom aċċess għall-ġustizzja;
3. 	Jikkundanna bil-qawwa l-forom kollha ta’ vjolenza abbażi tal-ġeneru u jappella sabiex tittieħed azzjoni deċiżiva biex tintemm il-vjolenza sesswali bħala arma tal-gwerra, sabiex jiġu protetti u megħjuna l-vittmi u sabiex jiżdied l-aċċess tagħhom għall-ġustizzja; jinnota li f’konformità mar-Riżoluzzjoni tal-Kunsill tas-Sigurtà tan-Nazzjonijiet Uniti 1820 (2008), l-istupru u forom oħra ta’ vjolenza sesswali jistgħu jikkostitwixxu delitt tal-gwerra, delitt kontra l-umanità, jew att kostituttiv fir-rigward tal-ġenoċidju; jistieden lill-Istati Membri jikkonformaw mal-obbligi tagħhom għall-prosekuzzjoni tal-persuni responsabbli għal tali atti u jenfasizza l-importanza li tintemm l-impunità; jinnota bi tħassib l-użu tal-mutilazzjoni ġenitali femminili, iż-żwiġijiet tat-tfal u ż-żwiġijiet furzati, il-vjolenza bbażata fuq l-unur, il-“pulizija tal-moralità” u t-traffikar tan-nisa u l-bniet; jilqa’ l-adeżjoni tal-UE mal-Konvenzjoni ta’ Istanbul u jħeġġeġ lill-pajjiżi kollha fl-Ewropa jimplimentawha; jisħaq fuq l-importanza li l-vjolenza abbażi tal-ġeneru tiġi identifikata bħala qasam ta’ kriminalità skont l-Artikolu 83(1) tat-TFUE u jtenni li l-istupru abbażi tan-nuqqas ta’ kunsens jeħtieġ li jiġi kriminalizzat fl-ambitu tad-dritt tal-UE;
4.	Jisħaq li n-nisa u l-bniet minn minoranzi etniċi, reliġjużi u ta’ twemmin huma saħansitra aktar vulnerabbli għall-vjolenza u d-diskriminazzjoni abbażi tal-ġeneru; jaċċentwa d-diskriminazzjoni persistenti tal-persuni LGBTI+ u jistieden lill-UE u lill-Istati Membri tagħha jikkundannaw b’mod inekwivoku kwalunkwe stigmatizzazzjoni, ir-reati ta’ mibegħda u d-diskors ta’ mibegħda, il-persekuzzjoni, l-hekk imsejħa “terapiji ta’ konverżjoni”, il-mutilazzjoni ġenitali intersesswali, l-istupru korrettiv u kull forma ta’ vjolenza; 
5.	Jisħaq li l-SRHR huma drittijiet tal-bniedem u jridu jiġu rispettati mill-Istati Membri tal-UE, f’konformità mal-istandards internazzjonali tad-drittijiet tal-bniedem, u jinsab imħasseb ħafna dwar ir-rigress globali fir-rigward tal-ugwaljanza bejn il-ġeneri u l-SRHR, inkluż fl-UE; jikkundanna d-deċiżjoni ta’ Ottubru 2020 tat-Tribunal Kostituzzjonali Pollakk u d-deċiżjoni tal-Gvern Ungeriż li jġiegħel lil dawk li jkunu jridu jagħmlu abort jisimgħu t-taħbit tal-qalb tal-fetu, u jappella sabiex dawn jitreġġgħu lura minnufih; jenfasizza l-importanza li jingħata l-eżempju u jtenni t-talbiet tiegħu biex id-dritt għal abort legali u sikur jiġi inkorporat fil-Karta tad-Drittijiet Fundamentali tal-UE; jistieden lill-UE tagħti prijorità lill-aċċess għall-SRHR bħala parti mill-promozzjoni tad-drittijiet tal-bniedem u l-kisba tal-għanijiet ta’ żvilupp sostenibbli; jappella sabiex jingħata appoġġ lid-difensuri tad-drittijiet tal-bniedem u lill-organizzazzjonijiet tas-soċjetà ċivili involuti fil-promozzjoni u l-iffaċilitar tal-aċċess għall-SRHR, li l-ħidma tagħhom hija mhedda minn spazju tas-soċjetà ċivili li qed jiċkien; jaċċentwa l-ħtieġa ta’ għajnuna umanitarja sensittiva għall-ġeneru sabiex tkun tista’ tilħaq lil dawk vulnerabbli l-aktar fil-bżonn; jappella għal aċċess universali għas-servizzi tal-SRHR, u b’mod partikolari għall-aċċessibbiltà taċ-ċentri tas-saħħa tal-SRHR, inklużi l-ippjanar komprensiv tal-familja, il-kontraċezzjoni u informazzjoni imparzjali, il-kura qabel it-twelid, matul il-ħlas u wara t-twelid, kif ukoll il-kura tal-HIV, inkluża l-medikazzjoni PEP/PREP; jafferma mill-ġdid li ċ-ċaħda ta’ servizzi tal-SRHR ta’ kwalità u komprensivi hija forma ta’ vjolenza abbażi tal-ġeneru; jenfasizza li n-nisa u l-bniet jeħtieġu aċċess kontinwu għas-servizzi tas-saħħa sesswali u riproduttiva matul il-kunflitti u l-ispostamenti, inkluż l-aċċess għal ħlas sikur, għal servizzi ta’ ppjanar tal-familja, għal abort legali u sikur jew għal ġestjoni klinika tal-istupru; jappella sabiex isiru disponibbli fondi għall-forniment ta’ servizzi tas-saħħa sesswali u riproduttiva essenzjali u li jsalvaw il-ħajja, f’konformità mal-Pakkett tas-Servizzi Inizjali Minimi tan-NU; jikkundanna tentattivi kontinwi oħra biex jiġi stigmatizzat u mnaqqas l-aċċess għall-kura tas-saħħa sesswali u riproduttiva; jikkundanna t-theddid, l-attakki u l-pieni kollha kontra attivisti li jgħinu lin-nisa jaċċessaw il-kontraċezzjoni jew l-abort, bħall-kundanna ta’ Justyna Wydrzynska fil-Polonja f’Marzu 2023;
6.	Jaċċentwa l-importanza li jiġi żgurat aċċess għal edukazzjoni ta’ kwalità għall-bniet u li jiġu żgurati opportunitajiet indaqs, bħala prekundizzjoni għat-tisħiħ tal-pożizzjoni tan-nisa u t-tgawdija sħiħa tad-drittijiet tagħhom; itenni l-importanza ta’ edukazzjoni komprensiva dwar is-sesswalità xierqa għall-età, ibbażata fuq l-evidenza, kemm fl-UE kif ukoll lil hinn minnha, biex jinqerdu l-istereotipi marbuta mal-ġeneru u n-normi soċjetali dannużi; jinnota li l-edukazzjoni komprensiva, inkluża iżda mhux biss l-edukazzjoni xjentifika bħas-suġġetti STEM, hija importanti biex jinkisbu l-ħiliet, ix-xogħol deċenti u l-impjiegi tal-futur, kif ukoll biex jitkissru l-isterjotipi u l-preġudizzji marbuta mal-ġeneru.

	Entità u/jew persuna

	Ir-rapporteur tiddikjara li ma rċeviet l-ebda kontribut minn xi entità jew persuna.

Rapporteur: Arba Kokalari

